text: Mad og børn i sommerskole
  04 juli 2016 kl. 14.04
  I Aabenraa har 25 børn meldt sig til at lave mad i sommerskolen i denne uge. Der sluttes med middag for op mod 100 gæster.
  - Jeg elsker at lave mad, siger Anja Enkeri Fabricius til TV SYD, som besøgted sommerskolen mandag.
  Det er 4H, Landbrug & Fødevare og Rema 1000 som holder madskoler over hele landet i sommerferien. I Aabenraa holdes madskolen for børn melle 8 og 12 år på Kongehøjskolen. Fem frivillige instruktører står for undervisning.
  - Vi skal lave en masse mad, men de skal også lære om køkkenhygiejne. Og onsdag skal de på tyur og torsdag skal vi lave mad til familier. Vi regner med op mod 100 gæster, siger Nina Gerschefski.
  